CELEX: 32007R0287
Language: et
Date: 2007-03-16 00:00:00
Title: Komisjoni määrus (EÜ) nr 287/2007, 16. märts 2007 , millega muudetakse nõukogu määruse (EMÜ) nr 2377/90 (milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes) II lisa seoses ženšenni ning sellest saadavate standarditud ekstraktide ja preparaatidega (EMPs kohaldatav tekst )

17.3.2007   
            
            
               ET
            
            
               Euroopa Liidu Teataja
            
            
               L 78/13
            
         
      KOMISJONI MÄÄRUS (EÜ) nr 287/2007,
   16. märts 2007,
   millega muudetakse nõukogu määruse (EMÜ) nr 2377/90 (milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes) II lisa seoses ženšenni ning sellest saadavate standarditud ekstraktide ja preparaatidega
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamise kohta loomsetes toiduainetes, (1) eelkõige selle artiklit 3,
   võttes arvesse Euroopa Ravimiameti arvamust, mille on sõnastanud veterinaarravimite komitee,
   ning arvestades järgmist:
   
               (1)
            
            
               Kõiki farmakoloogilisi toimeaineid, mida kasutatakse ühenduses toiduloomadele manustamiseks ettenähtud veterinaarravimites, tuleks hinnata vastavalt määrusele (EMÜ) nr 2377/90.
            
         
               (2)
            
            
               Ženšenn on lisatud määruse (EMÜ) nr 2377/90 II lisasse selliste ainete kategooria all, mida kasutatakse kõikidele toidulooma liikidele manustamiseks ettenähtud homöopaatilistes veterinaarravimites ning on mõeldud kasutamiseks homöopaatilise farmakopöa kohaselt valmistatud veterinaarravimites emalahusele ja selle lahjendustele vastavates kontsentratsioonides. Taotluse läbivaatamise tulemusena peetakse asjakohaseks teha II lisa taimse päritoluga ainete kategooria alla uus kirje ženšenni ning sellest saadavate standarditud ekstraktide ja preparaatide kohta, mis on ette nähtud kasutamiseks kõikide toidulooma liikide puhul.
            
         
               (3)
            
            
               Seetõttu tuleks määrust (EMÜ) nr 2377/90 vastavalt muuta.
            
         
               (4)
            
            
               Enne käesoleva määruse kohaldamist tuleks anda liikmesriikidele piisavalt aega, et nad saaksid käesolevat määrust arvestades teha kõik vajalikud kohandused kõnealuste veterinaarravimite müügilubadesse, mis on välja antud vastavalt Euroopa Parlamendi ja nõukogu 6. novembri 2001. aasta direktiivile 2001/82/EÜ (veterinaarravimeid käsitlevate ühenduse eeskirjade kohta). (2)
               
            
         
               (5)
            
            
               Käesoleva määrusega ettenähtud meetmed on kooskõlas veterinaarravimite alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2377/90 II lisa muudetakse vastavalt käesoleva määruse lisale.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Käesolevat määrust kohaldatakse alates 16. maist 2007.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. märts 2007
      
         
            Komisjoni nimel
         
         
            asepresident
         
         Günter VERHEUGEN
         
      
   
   
      (1)  EÜT L 224, 18.8.1990, lk 1. Määrust on viimati muudetud komisjoni määrusega (EÜ) nr 1831/2006 (ELT L 354, 14.12.2006, lk 5).
   
      (2)  EÜT L 311, 28.11.2001, lk 1. Direktiivi on viimati muudetud direktiiviga 2004/28/EÜ (ELT L 136, 30.4.2004, lk 58).
   
      LISA
      Määruse (EMÜ) nr 2377/90 II lisasse lisatakse järgmine aine:
      6.   Taimse päritoluga ained
      
         
                     Farmakoloogilised toimeaine(d)
                  
                  
                     Loomaliigid
                  
               
                     “Ženšenn, sellest saadavad standarditud ekstraktid ja preparaadid
                  
                  
                     Kõik toiduloomade liigid”